CELEX: 62010CJ0624
Liikmesriigi kohustuste rikkumine
Maksustamine
Direktiiv 2006/112/EÜ
Artiklid 168, 171, 193, 194, 204 ja 214
Liikmesriigi õigusakt, mis näeb ette väljaspool riigi territooriumi asuva müüja või teenuseosutaja kohustuse määrata endale maksuesindaja ja registreerida end käibemaksukohustuslasena selles liikmesriigis
Õigusakt, mis lubab teha väljaspool riigi territooriumi asuva müüja või teenuseosutaja poolt tasutud mahaarvamisele kuuluva käibemaksu tasaarvestuse käibemaksuga, mille ta kogus oma klientide nimel ja nende arvel

Liikmesriigi kohustuste rikkumine – Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi
(ELT L 347, lk 1), artiklite 168, 171, 193, 194, 204 ja 214 rikkumine – Siseriiklik õigusakt, mis näeb ette väljaspool riigi
territooriumi asuva müüja või teenuseosutaja kohustuse määrata endale maksuesindaja ‑ Käibemaksukohustuslasena registreerimise
kohustus – Mahaarvamisõiguse sisu ja ulatus.
Resolutsioon
1.
Kuna Prantsuse Vabariik nägi 23. juuni 2006. aasta haldusjuhendi 3 A‑9‑06 nr 105 IV osas ette salliva halduskäitumise, mis
kaldub kõrvale käibemaksuga pöördmaksustamise alustest ja nõuab, et väljaspool Prantsusmaad asuv müüja või teenuseosutaja
määraks endale maksuesindaja, registreeriks end Prantsusmaal käibemaksukohustuslasena ja teeks tema poolt makstud mahaarvamisele
kuuluva käibemaksu tasaarvestuse käibemaksuga, mille ta kogus oma klientide nimel ja nende arvel, siis on Prantsuse Vabariik
rikkunud kohustusi, mis tulenevad nõukogu 28. novembri 2006. aasta direktiivist 2006/112/EÜ, mis käsitleb ühist käibemaksusüsteemi,
ja täpsemalt selle direktiivi artikleid 168, 171, 193, 194, 204 ja 214.
2.
Mõista kohtukulud välja Prantsuse Vabariigilt.